Четин, Сервет

Серве́т Чети́н (; ; 17 март 1981, Тузлуджа, Ыгдыра чаны) — азербайджан уктуг турк футболчу, төп камгалакчыСервет Четин на Sports.ru . 2019 чылдың июльдан тура «Сивасспор» деп клубтуң тренери. Улуг мага-боттуг болганы-биле ону "Ayıboğan" деп шолалыг турган, тывалап очулдурар болза, "адыг боосталаан" дээн. iPod-унда хөй турк улустуң ырылары бар болганы-биле ону "турк баба" деп шолалап-даа турган.

 Карьеразы 

 Клуб 
Бир дугаар 1998 чылда ойнап эгелээн клуву Стамбул хоорайның «Карталспор», Турцияда шоолуг эвес клубтарның бирээзи деп санаттынып турар. Эгезинде ол аңаа анаа ашка албас футболчу кылдыр ойнап турган. Оон 1999/2000 сезонда харын ооң-биле профессионал ойнакчы кылдыр керээ чарып алганнар. Аңаа үш чыл 54 маргылдаага ойнап келгенде, ону өске клубтарның тренерлири эскерип, шору алдарлыг, ашкалыг клубтарже чалап эгелээн. Эки камгалакчы деп оюунун ол «Гёзтепе» (2001/02) база «Денизлиспор» (2002/03) дээш бадыткаан.

2003 чылда Четин «Фенербахче» дээш ойнап эгелээн. Аңаа бир чыл болганда Турцияның чемпионадын удуп алган болгаш Чемпионнар Лигазынга бир дугаар ойнаан, ынчалза-даа командага база быжыг туттунуп шыдаваан, ынчан ол 2006/07 сезонну «Сивасспорга» ойнаан, аңаа ол камгалакчы турушка эки оюнун көргүскен, ынчан ол «Галатасарайның» кичээнгейин хаара туткан. Ол үеден эгелээш «Галатасарайның» удуртулгазы ону бодунуң клувунга төп камгалакчы кылдыр садып алыры-биле чугааны кылып эгелээн турганhttps://news.sportbox.ru/Vidy_sporta/Futbol/Servet-CHetin-Futbol-17031981.

2007/08 сезонда Сервет «Галатасарай» дээш 450 муң еврога шилчээн, аңаа баштайгы оюннарда шоолуг эвес-даа болган болза, дораан эки оюнун көргузүп, аарыкчыларның ынак ойнакчызы апарган.

Ойнакчы карьеразы доозулган соонда кол тренер, Рыза Чалымбайның, дузалакчызы кылдыр «Антальяспор» база «Трабзонспор» клубтарга ажылдаан. 2018 чылдан  «Коньяспор» клубтуң, а 2019 чылдың июльдан тура «Сивасспор» деп клубтуң тренери.

 Чыынды команда 
Турцияның аныяктарының чыынды командазынга 17 маргылдаа эрткен соонда улуг чыынды командаче шилчээн. Францияга болган Конфедерация кубогу-2003 маргылдаага ийи катап ойнаан. Турцияның чыынды командазынга Сервет 2006 чылда кирген. 2006 чылда-ла Европаның чемпионадынче шилилге оюннарынга 11 оюнга киришкеш, бир гол киир тепкен. Евро-2008 маргылдааның даңзызынче кирген Турцияның кол ойнакчызы Четин аңаа 3 оюнга ойнаан. Түңнелинде командазы хүлер шаңнал четкенСервет Четин на Footballtop.ru.

 Чедиишкиннери 

 «Фенербахче»

 Турцияның чемпиону (2): 2003/04, 2004/05

 «Галатасарай»

 Турцияның чемпиону (2): 2007/08, 2011/12
 Турцияның Суперкубогунуң эдилекчизи (1): 2008

 Турцияның чыынды командазы

 Конфедерация кубогунуң 2003 чылда хүлер шаңналының эдилекчизи.
 Евро-2008 маргылдааның хүлер шаңналының эдилекчизиСервет Четин на Readfootball.com.

 Демдеглелдер 

 Шөлүглер 
 Профиль на официальном сайте «Галатасарая»

Аңгылал:Алфавиттээн кижилер
Аңгылал:Марттың 17 төрүттүнген